Twee sterf ná bakkie en skoolbus bots - Maroela Media
Die bakkie en bus wat gebots het. Foto: ER24
Russel Meiring, woordvoerder van ER24, het gesê die ongeluk het op die Edendale-grondpad plaasgevind.
"Met paramedici se aankoms op die toneel is die bus en die bakkie in die middel van die pad aangetref. Kinders wat in die bus was, het op die toneel rondgeloop. Nagenoeg 30 van hulle het geringe beserings opgedoen," het Meiring gesê.
"Drie mense was in die wrak van die bakkie vasgekeer. Die bestuurder was in 'n kritieke toestand en 'n man en 'n vrou wat langs hom gesit het, was reeds dood." Die pasiënt en oorledenes moes uit die wrak gesny word.
Meiring het gesê die busbestuurder het in 'n kritieke toestand langs die bus gelê.
"Die twee kritiek beseerde bestuurders is op die toneel gestabiliseer en na nabygeleë hospitale geneem vir verdere behandeling. Van die kinders is ook na hospitale geneem vir waarneming."